kardosdrur/scandi-wiki huggingface dataset:
Adolph Neuberg Fabritius de Tengnagel

Adolph Neuberg Fabritius de Tengnagel (1. maj 1774 på Vejlegård – 28. december 1863 i Plön) var en dansk officer og hofmand, bror til Mathias Leth Fabritius de Tengnagel og F.M.E. Fabritius de Tengnagel

Han var søn af Michael Fabritius de Tengnagel (1739-1815) og Adolphine de Leth (1746-1797) og var 5. besidder af det Rosenfeldtske Fideikommis. Han blev 1791 kornet à la suite i holstenske Rytter-Regiment, 1797 virkelig kornet ved Livregiment lette Dragoner, 1800 karakteriseret sekondløjtnant, 1802 à la suite ved regimentet og blev samme år kammerjunker, 1808 karakteriseret premierløjtnant à la suite, 1811 karakteriseret ritmester og blev 1826 kammerherre. Han var kavaler hos hertug Peter Frederik Vilhelm af Oldenborg i Plön.

1803 ægtede han Ida Juliane von Eitzen.

Kilder 
 Danmarks Adels Aarbog 1920.

Adolph Neuberg
Kammerherrer fra Danmark
Kavaleriofficerer fra Danmark
Danskere i 1700-tallet
Danskere i 1800-tallet
Bluegarden Group

Bluegarden Group A/S er en dansk virksomhed inden for løn og HR, der især arbejder med lønudbetalinger, samt afholder kursusvirksomhed, vedrørende især selskabets lønsystemer men også om HR, personalejura, regnskab. Virksomheden har en stor markedsandel blandt små og mellemstore virksomheder i Danmark, mens de i Norge og Sverige står stærkt blandt større virksomheder.

Koncernen blev dannet i juli 2007, da ejeren af norske Bluegarden, Ratos, solgte virksomheden til danske Multidata.

I Sverige har forretningsaktiviteterne side rødder i Växjo PA-konsult, der blev dannet i 1979. I Norge startede virksomheden som Statens Driftssentral for Databehandling, der blev dannet i 1972, mens det danske moderselskab Multidata, blev dannet i 1968 som en del af PBS. I 2003 blev Multidata en selvstændig virksomhed udskilt af PBS.

Bluegarden og Multidata påbegyndte et strategisk samarbejde i 2004, der fortsatte frem til juli 2007 hvor Multidata-Bluegarden Group blev dannet. I 2012 ændredes gruppens den danske del navn til Bluegarden.

I 2017 blev Bluegarden købt af Visma og delt i selskaberne Visma DataLøn & ProLøn A/S og Visma Enterprise A/S.

Kilder

Eksterne henvisninger 
 Koncern hjemmeside
 Danske hjemmeside
 DataLøn

Finansielle servicevirksomheder i Danmark
Etableret i 2007
Gebel Barkal

Gebel Barkal eller Jebel Barkal er et lille bjerg ca. 400 km nord for hovedstaden Khartoum i Sudan, hvor Nilen går i et stort sving gennem regionen Nubien. Bjerget og området omkring er udpeget til verdensarvsområde på grund af et stort antal ruiner af templer, nubiske pyramider, boliger og paladser. Området har en udstrækning på ca. 60 km langs Nilen.

Omkring år 1450 fvt., udvidede den egyptiske farao Thutmose III sit rige til at omfatte denne region og gjorde Gebel Barkal til landets sydgrænse. Han grundlagde byen Napata, som omkring 300 år senere blev hovedstad i det uafhængige kongedømme Kush. Byen blev raseret i 24 fvt. af romerske styrker.

Ruinerne omkring Gebel Barkal omfatter mindst 13 templer og 3 paladser. Første gang stedet blev beskrevet af europæiske opdagelsesrejsende var i 1820'erne. I 1916 begyndte de første arkæologiske udgravninger under ledelse af George A. Reisner. Tidlig i 1970'erne blev arbejdet genoptaget af et team fra Roms La Sapienzas universitet ledet af Sergio Donadoni. Disse blev i 1980'erne fulgt af et team fra Bostons museum, ledet af Timothy Kendall.

Bjerget er 98 meter højt og har en plan top. Det har været brugt som landemærke, for at finde et vadested over Nilen, af handelsrejsende på ruterne mellem Centralafrika, Egypten og den arabiske halvø.

Se også 
 Meroë

Eksterne kilder og henvisninger 

 Gebel Barkal på LearningSites.com

Sudans geografi
Verdensarvsområder i Afrika
Kush
Millennium-serien

Millennium-serien er tre kriminalromaner af den nu afdøde Stieg Larsson (1954-2004). Larsson havde planlagt i alt ti bøger i serien, men døde inden han nåede at færdiggøre fjerde. Han indsendte manuskriptet til bøgerne inden han døde, men de blev først udgivet efter hans død.
De to hovedpersoner i serien er Mikael Blomkvist en journalist og redaktør på det fiktive blad Millenium og Lisbeth Salander, en kvinde i tyverne med fotografisk hukommelse,

De tre bøger i serien er:
 Mænd der hader kvinder (Män som hatar kvinnor) (2005)
 Pigen der legede med ilden (Flickan som lekte med elden) (2006)
 Luftkastellet der blev sprængt (Luftslottet som sprängdes) (2007)

Serien har solgt over 60 millioner eksemplarer og er dermed de bedst sælgende svenske bøger nogensinde. Serien var ligeledes den bedst sælgende i Europa i 2010.

Filmatiseringer 
Serien er blevet filmatiseret i 2008 af SVT og havde premiere 27. februar, 18. september og 27. november 2009. Rollen som Mikael Blomkvist blev spillet af Michael Nyqvist og Lisbeth Salander spilles af Noomi Rapace.

D. 21. december havde den amerikanske nyindspilning af Mænd der hader kvinder premiere i Sverige under navnet The Girl With the Dragon Tattoo. Hovedrollerne spilles af Daniel Craig og Rooney Mara.

 Mænd der Hader Kvinder (2009)
 Pigen der legede med ilden (2009)
 Luftkastellet der blev sprængt (2009)
 The Girl with the Dragon Tattoo (2011)

Serien er også blevet lavet til tv-serie, hvor hver af de tre film blev delt i 2 afsnit af 90 minutter. Den havde premiere på svensk tv i 2010 under navnet Millennium.

Referencer 

 
Krimier
Romaner fra Sverige
Napata

Napata var en by i det nordlige   i Sudan, på Nilens vestbred, ca 400 km nord for landets hovedstad Khartoum. Napata eksisterede mellem 1450 f.Kr., da den blev anlagt af nubiere, til ca. 30 f.Kr.

Napatas historie
Egypten havde siden de ældste dynastier været interesseret i Nubien, på grund af guldet i området. Egypterne tog efterhånden kontrol over området, og udbredte deres kultur.

I 1075 f.Kr. havde ypperstepræsten for Amon i Theben vundet stor nok tilslutning, til at stå imod  faraoerne i Øvre Egyptens  magt (øvre i forhold til Nilens løb, dvs. den sydlige del af det egyptiske rige); Dermed blev den Tredje mellemepoke i Egypten indledt (1075 – 664 f.Kr.), og den ustabile magt i Egypten gjorde det muligt for nubierne at genvinde kontrollen over deres  eget territorium. De grundlagde et nyt kongedømme, Kush, og gjorde Napata til hovedstad.

Omkring 750 f.Kr. var Napata et veludviklet og stabilt bysamfund, mens Egypten fremdeles var ustabilt. Det gjorde det muligt for kong Kasha at angribe Øvre Egypten. Kushriget herskede over Øvre Egypten i et århundrede, og over hele Egypten i 57 år, som det 25. egyptiske dynasti.

Kulturelt set var Napata inspireret af Egypten; Malerier, skrift og andre kulturudtryk var egyptisk præget. Gravfærdsskikkene var egyptiske, og det samme var de religiøse skikke i øvrigt. Den vigtigste guddom var Amon, hvis tempel lå ved foden af Gebel Barkal, nubiernes hellige bjerg.

Napata falmer
Omkring 300 f.Kr. førte en antiegyptisk stemning til at Napata begyndte at udvikle en selvstændig kulturel identitet. Samtidig svandt Egyptens magt, hvilket svækkede  Napatas økonomiske rolle; Fremtiden lå i byen Meroë, sydøst for Napata, i et område som var rigt på jern, fremtidens mineral. Efterhånden blev Meröe hovedstad i Kush.

Napata er en del af  verdensarvsområdet Gebel Barkal.

Eksterne kilder/henvisninger 

 Om området på UNESCOs verdensarvssite

Kush
Byer i Sudan
Klinisk-medicinske paradigme

Det klinisk-medicinske paradigme er et underparadigme af det biomedicinske paradigme.

Mennesket som maskine 
I det klinisk-medicinske paradigme indgår, at man ser psyken og kroppen som to forskellige ting. De har en vis forbindelse, men de er ikke den samme, hvilket man anså dem for førhen jævnfør den aristoteliske opfattelse. Kroppen ses nu som en maskine med selve kroppen som en ”kemisk fabrik” og senest med hjernen som en computer.

Mekanisme- og korrelationsviden 
Vi inddeler i det klinisk-medicinske paradigme viden og teorier i to grupper. Der er repræsentationelle teorier, hvis accept leder til mekanismeviden. I den gruppe har vi en årsag og en virkning, og vi ved hvorfor og hvordan virkningen føler årsagen, vi har viden om mekanismen årsagen udløser. Den anden gruppe er black box-teorier, som udleder korrelationsviden. Her har vi et input og output, men vi ved ikke hvordan det virker, vi kender ikke mekanismen. Ofte finder man først ud af, at der er en sammenhæng(korrelation), og derefter finder man langsomt ud af mekanismen bag.

Alternativ medicin 
Der findes mange slags ”alternativ medicin”, som afviger fra det klinisk-medicinske paradigme, da teorierne bag strider mod grundantagelserne i det biomedicinske paradigme. Det at det strider mod det biomedicinske paradigme, behøver ikke betyde det ikke virker. Det kan både være vores paradigme der er forkert, eller deres ”mekanismeviden” om behandlingen der er forkert, selv om der måske er en korrelation. Ofte er det svært at teste i kliniske forsøg, da det er uspecifikke behandlinger af uspecifikke tilstande.

Det kontrollerede kliniske forsøg 
Det kontrollerede kliniske forsøg er en vigtig del af det klinisk medicinske paradigme.

Lægevidenskab
Retten på Bornholm

Retten på Bornholm er en byret i Rønne.
Byretten har Bornholm og Ertholmene som retskreds, og omfatter ca. 40.000 mennesker. 
Retten har lokaler på to adresser: Tinghuset på Store Torv 1 i Rønne (retslokaler) og på Damgade 4a i Rønne (fogedret, notarforretninger, skifteret og administration). Retten på Bornholm er også hjemsted for behandlingsenheden for Danmarks Domstoles Domsdatabase, der blev lanceret den 6. januar 2022.   

Retten ledes af en retspræsident. Yderligere 1 dommer og 2 øvrige jurister er tilknyttet retten. Retspræsident er Henrik Engell Rhod (siden 2008).

Referencer

Eksterne henvisninger 
 Retten på Bornholm, domstol.dk
Domsdatabasen.dk

Bornholm
Rønne
De Hûnekop

De Hûnekop er en frisisk band fra den nederlandske provins Frisland. Bandet har stor succes i deres hjemland. Gruppen var grundlagt i 2009 i det frisiske provinshovedstad Ljouwert. De Hûnekop vandt i 2010 Fryslân Pop Talent Award.

Diskografi

Album 
 2010: It raast oan de protters
 2011: Wanklanken fan 'e wurkflier
 2012: Psalms foar de rûchhouwer
 2014: Fiif jier smoar
 2016: Klompetreen

Eksterne henvisninger 
 Hjemmeside  (frisisk og nederlandsk)

Frisisk sprog
Frisland (Nederlandene)
Musikgrupper fra Nederlandene
Musikgrupper fra 2009
Tour of Britain 2012

Tour of Britain 2012 består af otte etaper, med start den 9. september i Ipswich og afslutning den 16. september i Guildford.

Løbet er en del af UCI Europe Tour 2012.

Etaper

1. Etape 
9. September 2012 — Ipswich til Royal Norfolk Showground, 203 km

Etape 2 
10. September 2012 — Nottingham til Knowsley Safari Park, 180.7 km

Etape 3 
11. September 2012 — Jedburgh til Dumfries, 152.6 km

Etape 4 
12 September 2012 — Carlisle to Blackpool, 156 km.

5. Etape 
13 September 2012 — Stoke-on-Trent til Stoke-on-Trent, 147 km.

6. Etape 
14 September 2012 — Welshpool til Caerphilly, 189.6 km.

7. etape 
15 September 2012 — Barnstaple til Dartmouth, 170.7

8. etape 
16 September 2012 — Reigate til Guildford, 147.8 km

Trøjernes fordeling gennem løbet

Eksterne henvisninger 

 Officiel

Kilder 

UCI Europe Tour 2012
2012
Frederik von der Maase

Frederik von der Maase (30. november 1724 – 20. maj 1774) var en dansk godsejer og officer, far til Frederik Anthon Adam von der Maase.

Han var søn af major Frederik Masius von der Maase (1696-1728) til til Tybjerggård og Førslevgård og Conradine Sophie Rostgaard (1704-1758). Han arvede Farumgård og stamhuset Kraagerup med Krogerup. Maase var oberst og kammerherre.

16. december 1761 ægtede han i Helsingør Sophia Henriette von Moltke (af slægten Moltke (adelsslægt)| (10. januar 1743 i Leimbach, Hessen-Nassau – 8. januar 1830 på Vallø), datter af Johan Georg Moltke.

Kilder 
 Danmarks Adels Aarbog 1913.

Frederik
Godsejere fra Danmark
Danskere i 1700-tallet
Kammerherrer fra Danmark
Officerer fra Danmark
Turn It into Love

"Turn It into Love" er en sang af den australske sangerinde Kylie Minogue fra hendes debutalbum Kylie (1988). Sangen blev udgivet som albummets sjette og sidste single i Japan og blev skrevet af Stock, Aitken og Waterman.

Sporliste 
Japansk 7" single og 3" CD
"Turn It into Love" – 3:35
"Made in Heaven" – 3:24

Eksterne henvisninger 
Turn It into Love på Allmusic

Kylie Minogue-sange
Singler fra 1988
Nubiske pyramider

Nubiske pyramider er forhistoriske pyramider som blev bygget af herskerne af Kush (centreret omkring Napata og Meroë). Før kushitterne byggede disse pyramider, der ligger i nutidens Sudan, havde der ikke været pyramidebyggeri i det gamle Egypten og Nildalen i mere end 500 år.

Historie
Området af Nildalen som er kendt som Nubien, var hjemsted for tre kushittiske kongedømmer. Deh første havde sin hovedstad i Kerma fra 2600-1520 fvt. Det andet var centreret omkring Napata fra 1000-300 fvt. Det sidste kongerige var centreret omkring Meroë fra 300 fvt.- 300 evt.

Omtrent 220 pyramider blev bygget på tre steder i Nubien over en periode på et par hundrede år for at tjene som grave for konger og dronninger af Napata og Meroë. Den første af disse blev bygget på stedet af el-Kurru, inkluderede gravene til kong Kashta og hans søn Piye (Piankhi), samt Piyes efterfølgere Shabaka, Shabataka, og Tanwetamani. Fjorten pyramider blev bygget for deres dronninger. 
 
Senere pyramider i Napata blev bygget ved Nuri, på vestbredden af Nilen i Øvre Nubien. På denne gravplads blev 21 konger og 52 dronninger begravet.

Det mest omfattende område med nubiske pyramider er i Meroë, som ligger mellem den femte og sjette katarakt af Nilen, ca. 100 km nord for Khartoum. Under den meroittiske periode blev over 40 dronninger og konger gravlagt der.

Se også
 Meroë

Eksterne henvisninger 

Forhistoriske stensætninger
Kush
Pyramider
Feriepengesagen i dansk fodbold

Feriepengesagen i dansk fodbold er en konflikt mellem 40 danske fodboldklubber og 1.500 professionelle fodboldspillere. Uenigheden i sagen består i, om klubberne skal betale feriepenge og pension af udbetalte bonusser til spillerne.

Spillerforeningen valgte at føre en principiel sag for Thomas Rasmussen, Martin Ericsson og Peter Madsen mod Brøndby IF. Resultatet af denne blev, at Brøndby IF skulle betale 4 mio. kr. til de 3 tidligere spillere.

Referencer 

Fodbold i Danmark
Volvo V40 (2012)

Volvo V40 er en personbilsmodel fra den svenske bilfabrikant Volvo, som blev præsenteret på Geneve Motor Show 2012 og kom på markedet den 11. august 2012. Modellen er en femdørs hatchback i den lille mellemklasse, som skal afløse sedanen S40. Stationcarmodellen V50 er også taget af programmet, mens coupéen C30 indtil videre fortsætter.

Bilen findes med tre benzin- og dieselmotorer. Topmodellen, en turboladet 2,5-liters benzinmotor, yder derved 187 kW (254 hk). Et start/stop-system og et bremseenergigenvindingssystem er standard, mens køberen selv kan vælge mellem manuel gearkasse eller automatgear. Som særligt kendetegn er V40 som den første bil overhovedet udstyret med fodgængerairbag, som ved en kollision lynhurtigt folder sig ud over kølergrillen, den nederste tredjedel af forruden samt A-søjlen.

Til starten af 2013 er planlagt en højere SUV-udgave, som kommer til at findes med både for- og firehjulstræk. Modellen skulle oprindeligt have heddet XC40, mens V40 Cross Country optræder i fagpressen.

Motorer

Kilder

Eksterne henvisninger 

 Officielt websted 

V40 (2012)
Små mellemklassebiler
Forhjulstrukne biler
Biler introduceret i 2012
Biler fra 2010'erne
Versalfølsom

Med versalfølsom (af "versal", majuskel) (på engelsk: case-sensitive) menes om et system (for eks. et computersystem) eller en funktion skelner mellem store og små bogstaver.

Hvis en søgning efter "foo" foretages versalfølsomt, vil søgningen udelukkende finde forekomster med små bogstaver, "Foo", "FOO"  eller "fOo" vil således ikke findes.

Hvis et filsystem er versalfølsomt kan filen "foo" og filen "Foo" gemmes i samme mappe. I filsystemer der ikke skelner mellem store og små bogstaver, må disse to filer gemmes i hver sin mappe, idet systemet ellers vil læse navnet som samme filnavn og dermed ikke kan skelne de to filer fra hinanden. 

I Linux bruges normalt versalfølsomme filsystemer.

Menneske-datamaskine interaktion
Brugergrænseflader
Hans Otto Thulstrup

Hans Otto Thulstrup (4. august 1925 i Haderslev – 2. september 2012) var en dansk forsikringsdirektør.

Thulstrup var søn af landsretssagfører Andreas Thulstrup og hustru Else f. Bache og blev student fra Haderslev Katedralskole 1943. Han tog HD i regnskabsvæsen 1953 og handelsfaglærereksamen i bogføring 1955, mens han var ansat i forsikringsselskabet Nye Danske af 1864, hvor han var blevet ansat 1947. I 1972 avancerede han til medlem af direktionen, og 1973 blev han adm. direktør for det fusionerede selskab Nye Danske Lloyd, hvilket han var frem til 1982.

Han har været medlem (fra 1972) og formand for Assurandør-Societetets komité og Værdipapircentralen. 5. februar 1993 blev han Ridder af 1. grad af Dannebrogordenen.

Thulstrup var også medlem af bestyrelsen for A/S Jens Villadsens Fabriker, A/S Villaco, A/S Nordisk Factoring, A/S Krefiko, A/S Fjeldhammer Brug, Oslo, Forsikringsakts. Concord, Forsikringsakts. Kompas og A/S Glostrup.

Han blev gift 16. september 1950 med Birthe Jensen, datter af tømrermester Christian Jensen (død 1939) og hustru Martha f. Frandsen.

Thulstrup begraves fra Skovshoved Kirke.

Kilder 
 Kraks Blå Bog 1974

Forsikringsdirektører fra Danmark
Riddere af 1. grad af Dannebrog
Personer i Kraks Blå Bog (afdøde)
Danskere i 1900-tallet
Personer fra Haderslev
Helm Gotthard Barner-Carisius

Helm Gotthard Barner-Carisius, født Barner (10. maj 1791 på Algestrup – 5. juli 1851 i Klampenborg) var en dansk godsejer.

Han var søn af ejer af Algestrup og Egemarke, kammerjunker Leopold Theodor Barner og Regitze Sophie Krabbe, blev 1812 student, privat dimitteret, 1818 cand.jur., volontør i Rentekammeret, 1820 auskultant i Rentekammeret, 23. december samme år kammerjunker, 1841 fuldmægtig i Vejkontoret og fik 20. marts 1846 afsked, da han overtog substitutionen (fideikommisset) for stamhuset Constantinsborg. Ved samme lejlighed fik han bevilling til at føje navnet Carisius til slægtsnavnet Barner. 25. juni samme år blev han kammerherre.

Han ægtede 22. december 1826 i Vartov Kirke Johanne Kristine Johnsen (5. maj 1793 – 7. marts 1844 i København).

Kilder 
 Danske Jurister 1736-1936.

Jurister fra Danmark
Embedsmænd fra Danmark
Kammerherrer fra Danmark
Danskere i 1800-tallet
Helm Gotthard
Hårspidset furehætte

Hårspidset furehætte (Orthotrichum diaphanum) er et almindeligt mos som epifyt på træer og buske. Dets blade har en karakteristisk hyalin (farveløs) spids. Det videnskabelige navn diaphanum betyder netop 'gennemsigtig'.

Hårspidset furehætte danner puder af 1 cm oprette stængler. Bladene er 3 mm lange, æg-lancetformede, med tilbagebøjet rand, en kraftig ribbe og en tandet, hyalin spids. Sporehuse er meget almindelige. De sidder på en 1 mm lang seta og bærer en stor hætte. Peristomets yderste tandkrans består af 16 stærkt papilløse tænder, der er tilbagebøjede i tørt vejr. Tænderne er blege til forskel fra arterne i slægten strålekransmos (Schistidium). Arten er næringselskende og vokser ofte i byen, såvel på buske og træer som på sten og beton. Den er i forhold til andre furehætte-arter mere resistent overfor SO2-forurening.

Hårspidset furehætte er vidt udbredt, i Europa op til det sydlige Norge og Sverige. Den findes i øvrigt i alle verdensdele med undtagelse af Antarktis og Oceanien (den findes dog på Hawaii).

Noter

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .

Eksterne henvisninger 

 www.biopix.dk Billeder

Planter i Danmark
Orthotrichaceae
Frederik Ernst Vendelbo de Løvenørn

Frederik Ernst Vendelbo de Løvenørn (født 23. juli 1798 i København, død 1. marts 1849 sammesteds) var en dansk diplomat, far til Poul de Løvenørn.

Han var søn af kommandørkaptajn, senere kontreadmiral Poul de Løvenørn og 2. hustru Caroline Henriette Giede, blev 1816 student (privat dimitteret), 1821 cand. jur. og samme år volontør i Departementet for de udenlandske Sager, 1822 kammerjunker, 1823 surnumerær kancellist, 1825 legationssekretær i Frankfurt am Main, 1828 i Berlin, 3. januar 1835 Ridder af Dannebrog, 1838 chargé d'affaires og samme år gehejmelegationsråd, 1841 kammerherre, 1847 ministerresident ved de frie Hansestæder og generalkonsul i Hamborg og 8. august 1848 afskediget (posten inddraget 30. september samme år.). Han bar også den preussiske Røde Ørns Orden af 3. grad.

Han ægtede 26. januar 1833 i Berlin Elisabeth Christiane Eleonora Beyer (22. juli 1804 i Warszawa – 31. december 1899 i København), datter af kgl. preussisk overlotteridirektør Joachim Frederik Ludvig Beyer og Elizabeth Christina Verzelli.

Kilder 
 Danske Jurister 1736-1936.

Jurister fra Danmark
Kammerherrer fra Danmark
Konsuler fra Danmark
Riddere af Dannebrog
Personer fra København
Danskere i 1800-tallet
Frederik Ernst Vendelbo
Erik Menneskesøn-serien

Erik Menneskesøn-serien er fire romaner skrevet af den danske forfatter Lars-Henrik Olsen. Serien består af bøgerne Erik Menneskesøn (1986), Kampen om sværdet (1991), Kvasers blod (1996) og Gudernes Skæbne (2006).

Romanerne handler om drengen Erik, der lever i moderne tid, som bliver hentet til gudernes verden Asgård, hvor han møder guder som Thor og Odin samt jætter som Udgårdsloke. Romanerne genfortæller mange af historierne fra den Nordiske mytologi.

Den første bog i serien Erik Menneskesøn, (på engelsk Erik and the Gods), er ved at blive filmatiseret af Tvede Film under ledelse af den danske instruktør og manuskriptforfatter Edith Tvede Byg-Fabritius.

Handling 

I Erik Menneskesøn bliver den 13-årige Erik hentet til Asgård for at hjælpe med at befri Idun fra Jætterne. Han kommer på sin rejse igennem både Hel og Jotunheim. Med sig har han Thors datter Trud, som han forelsker sig i.

Kampen om Sværdet foregår på Læsø, hvor Erik er på ferie med sin kæreste Marie fra sin skoleklasse. Her finder han sværdet Gram. Jætterne forsøger at få fat i sværdet og Odin kommer i forklædning for at hjælpe med at beskytte sværdet.

I Kvasers Blod bliver Erik endnu en gang hevet ind i gudernes verden. Denne gang er det dog jætterne, der vil have hjælp af Erik. Udgårdsloke prøver at få Erik til at se tingene fra jætternes side og sammen med Suttungs datter Gunlød forsøger Erik at få Skjaldemjøden tilbage fra Guderne.

Det sidste bind, Gudernes Skæbne, handler om Ragnarok, som bogstaveligtalt betyder "Gudernes Skæbne". På en ferie på Island oplever Erik et jordskælv og en flodbølge slår ham ud. Da han vågner er han nok en gang endt i Asgård. Her hærger jætterne og alt tyder på at ragnarok er i gang.

Modtagelse 
Serien er generelt blevet godt modtaget. Navnlig den første bog, Erik Menneskesøn, modtog Den Danske Boghandlermedhjælperforenings Børnebogspris i 1986. Kampen om Sværdet fik mindre gode anmeldelser, mens Kvasers Blod fik pæne anmeldelser.

Gudernes Skæbne, der først udkom ti år efter den oprindelige afslutning Kvasers Blod, modtog blandede anmeldelser.

Referencer 

Romanserier
Bøger af Lars-Henrik Olsen